Kvifor kan du ikkje forstå?  
  
*Det er ein mild desemberdag. Graset på plenen utanfor huset er søkk våt, og overalt kryr det av meitemark og andre insekt som desperat søker tilflukt. Dotter (16) sit i stova.*   
*Mor (39) kjem inn. Dottera ser bort ifrå TV-skjermen eit augeblikk, ser på mora med tomme auge. Mora ser fortvila på dottera. Mora set seg ned på ein stol.*Mor: Du treng ikkje sjå slik på meg.  
*Dottera himlar med auga.*

Mor: Vi har snakka om dette fleire gonger, du bør vere vaksen nok til å forstå.  
Eg gjer jo dette for deg også. Dessutan, er det ei stor moglegheit for meg...   
Kvifor kan du ikkje forstå?  
Dotter: Eg likar det ikkje, det veit du. Kvifor må du gjere det når du veit eg ikkje likar det?   
Mor: Kvifor må du vere så egoistisk?  
Dotter: Eg? Kvifor eg må vere så egoistisk? Du er ikkje til å tru.  
Mor: Ja, deg. Eg får endeleg tilbod om ein jobb, eg kan endeleg forsørgje oss, og du vil ikkje eingong snakke med meg. Kan du ikkje berre forstå?  
*Dottera reiser seg, beveger seg mot kjøkkenet. Mora snur seg etter dottera, viser at ho ønskjer at ho skal bli i rommet. Dottera stoppar opp, set arma i kross og skuler på mora.*

Mor: Denne jobben er viktig for oss, eg klarer så vidt å betala rekningar... Ja, eg trur at viss eg ikkje tar denne jobben, så, ja då går det ikkje lenger.

*Mora legg hovudet ned i henda. Dottera set seg ved sida av ho.*

Dotter: Du må ikkje seie slik.

Mor: Men denne jobben, vi kunne hatt råd til meir, meir enn berre det som er mest nødvendig! Ser du det ikkje?

Dotter: Så du vil ofra liv slik at vi sjølv kan få fleire gode? Du er lik alle dei andre, tenkjer berre på deg sjølv. Skal ein verkeleg ta ein jobb for ein kvar pris?   
Kva med miljøet, kva med den grøne revolusjon?  
Mor: Den grøne revolusjon? Har du høyrd noko så absurd?

Dotter: Korleis kan du seie slikt? Dei øydelegg og øydelegg og øydelegg til det ikkje er noko igjen av denne jorda vår. Kan du ikkje sjå det?

*Mor blir taus. Tårer trillar ned frå dottera sine auge. Ho står nå midt på golvet, hendene hennar er knyta saman til knyttnevar. Mora reiser seg opp og ser på ho.*

Mor: Viss ikkje du kan sjå på situasjonen med vaksne auge, så er du ikkje gamal nok til å vere med og diskutere. Vi må tenkje på oss sjølv. Eg kjem til å ta jobben.

*Mora forlèt rommet. Dottera står midt på golvet, ho gret, hendene hennar er framleis samla i knyttnevar, ho skjelv av sinne.*

Dotter: Kvifor kan du ikkje forstå?

*Det er ein mild desemberkveld. Dotter (16) står i stova.* *Mor (39) har forlate rommet. Dottera ser fortvila mot døra. Dottera set seg ned på ein stol.*